497.16 ORDNI LI JWAQQAF L-AĠENZIJA MALTA MARITTIMA L-AVVIŻ LEGALI 41 tal-2016, u 90 tal-2017. L-AVVIŻ LEGALI 41 tal-2016, u 90 tal-2017. 1. Titolu. It-titolu ta’ dan l-Ordni huwa l-Ordni li jwaqqaf l-Aġenzija Malta Marittima. Tifsir. Emendat: A.L.90 tal-2017. 2. F’dan l-Ordni, kemm-il darba r-rabta tal-kliem ma teħtieġx xort’oħra- "l-Att " tfisser l-Att dwar l-Amministrazzjoni Pubblika; Kap. 497. Kap. 497. " l-Aġenzija " tfisser l-Aġenzija stabbilita permezz ta’ dan l-Ordni; " Ftehim dwar il-Ħidma tal-Aġenzija " tfisser il-Ftehim kif previst fl-artikolu 7; " Ministru " tfisser il-Ministru responsabbli għall-Aġenzija; " Segretarju Permanenti " tfisser is-Segretarju Permanenti fil-Ministeru għall-Ekonomija, l-Investiment u l-Intrapriżi Żgħar; 3. T waqqif tal-Aġenzija Malta Marittima. Emendat: A.L.90 tal-2017. (1) Għandu jkun hemm Aġenzija, li għandha tkun magħrufa bħala l-Aġenzija Malta Marittima, li għandha twettaq il-funzjonijiet u dmirijiet li għandhom x’jaqsmu mal-promozzjoni, żvilupp u tkabbir tas-settur marittimu. (2) Kull impjegat u kull uffiċjal pubbliku ieħor li bħalissa jinsab jaħdem mal-Uffiċċju tas-Segretarju Permanenti u li qiegħed jaqdid mirijiet relatati mas-settur marittimu, għandu jitqies bħala impjegat tal-Aġenzija kif stabbilita b’dan l-Ordni taħt l-istess pattijiet u kundizzjonijiet prevalenti fid-data tad-dħul fis-seħħ taċ dan l-Ordni. (3) Il-kuntratti tal-impjieg konklużi bejn, min-naħa waħda, l-impjegati tal-Uffiċċju tas-Segretarju Permanenti fi ħdan il-Ministeru għall-Ekonomija, l-Investiment u l-Intrapriżi Żgħar u l-imsemmi Ministeru għall-Ekonomija, l-Investiment u l-Intrapriżi Żgħar, min-naħa l-oħra, għandhom jibqgħu fis-seħħ bħal li kieku dawn il-kuntratti ġew konklużi mal-Aġenzija kif stabbilita b’dan l-Ordni u kull ftehim kolletiv li jkun fis-seħħ qabel ma’ dan l-Ordni jiġi fis-seħħ li jaffetwa d-drittijiet u l-istatus tal-istess impjegati għandu jibqa’ fis-seħħ bħal li kieku ġie konkluż mill-Aġenzija. 4. Funzjonijiet tal-Aġenzija. Emendat: A.L.90 tal-2017. L-Aġenzja jkollha l-funzjonijiet u dmirijiet li ġejjin: (a) toħloq u tippromwovi clusters marittimi fuq bażi settorali; (b) iżżomm djalogu miftuħ bejn is-settur privat u is-settur pubbliku; (ċ) biex tippromwovi il-kompetittività u tagħti appoġġ lil dawn il-clusters; (d) t biex tippromwovi s-setturi lejn ekonomija bbażata fuq l-innovazzjoni; (e) tippromwovi proġġtti li huma ambjentalment sostenibbli; (f) tipproponi lill-Gvern tisħieħ fil-politika marittima u infrastruttura; (g) biex tippromwovi l-kreazzjoni għat-tkabbir fil-valur miżjud u ħolqien ta’ impjiegi sostenibbli fil-ġejjieni; (h) tinkoraġġixxi l-kooperazzjoni bejn l-istituzzjonijiet edukattivi u l-intrapriżi (i) iżżid l-għarfien kulturali marittimu u l-opportunitajiet edukkati vi lokalment; (j) tippromwovi u tipparteċipa kemm fil-laqgħat tal-UE kif ukoll globalment. (k) kull funzjoni oħra li l-Ministru responsabbli għall-Aġenzija jista' minn żmien għal żmien jiddelega lill-Aġenzija; 5. (1) Il-Ministru responsabbli għall-Aġenzija għandu jkun il-Ministru responsabbli għall-Iżvilupp u t-Tkabbir tas-Settur Marittimu. (2) Is-Segretarju Permanenti fi ħdan il-Ministeru responsabbli għal materji li għandhom x’jaqsmu mal-iżvilupp u tkabbir tas-settur marittimu, F’dan l-Ordnimsejjaħ "is-Segretarju Permanenti"," għandu jissorvelja l-Aġenzija kif hemm fl-artikolu 39 tal-Att. (3) Is-Segretarju Permanenti jista’ jkun assistit f’dik is-superviżjoni minn xi Segretarju Permanenti ieħor minn Ministeru ieħor kif hemm fil-provisoghall-artikolu 13(5) tal-Att. (4) Jekk Ministru ieħor, li ma jkunx il-Prim Ministru, jassumi responsabbiltà għall-Aġenzija, din għandha tiġi sorveljata mis-Segretarju Permanenti f’dak il-Ministeru. 6. L-Aġenzija għandha tkun regolata bid-dispożizzjonijiet tal-Att dwar l-Amministrazzjoni Finanzjarja u l-Verifika kemm-il darba ma jkunx awtorizzat mod ieħor fil-Ftehim tal-Aġenzija bejn is-Segretarju Permanenti u l-Aġenzija, f’liema każ għandhom jipprevalu d-dispożizzjonijiet tal-Ftehim tal-Aġenzija. 7. L-operat tal-Aġenzija għandu jitwettaq skont il-Ftehim tal-Agenzija li għandu jiġi miftiehem bejn is-Segretarju Permanenti u l-Agenzija jew kif jista' jiġi ordnat mis-Segretarju Permanenti minn żmien għal żmien. 8. Kap tal-Aġenzija. L-Agenzija għandha tkun immexxija minn Chair personnominat mil-Ministru, li għandu jwettaq il-funzjonijiet u dmirijet kollha kif stipulat fl-Att. 9. Kumitat ta’ tmexxija. (1) Il-Ministru responsabbli għall-Aġenzija għandu jistabilixxi Kumitat ta’ Tmexxija biex jassisti liċ-Chair person fit-twettiq ta’ dmirijietu. (2) Kumitat ta’ Tmexxija mwaqqaf taħt dan l-artikolu għandu jkun magħmul minn ħames diretturi nominatti minn: (a) Transport Malta; (b) Malta Enterprise; (ċ) il-Malta Freeport Corporation; (d) id-Dipartiment tas-Sajd u l-Akkwakultura; u (e) ir-Regolatur għas-Servizzi tal-Enerġija u l-Ilma. (3) L-Aġenzija għandu jkollha wkoll ħames diretturi maħtura mill-Ministru wara konsultazzjoni mar-rappreżentanti tal-Industrija jew direttament mill-clusters industrijali li għandhom jiġu ffurmati taħt l-istruttura tal-Aġenzija. (4) Iċ-Chair person u d-diretturi flimkien mal-Kumitat ta’ Tmexxija għandu jikkostitwixxi l-bord tal-Aġenzija. (5) Ir-remunerazzjoni li titħallas lill-membri tal-bord tal-Aġenzija għandha tkun kif jingħad fid-direttivi u l-linji gwida li jistgħu jinħargu mill-Aġenzija minn żmien għal żmien. 10. Iċ-Chair personu kull wieħed mid-diretturi tal-bord tal-Aġenzija, uffiċjali u impjegati tal-Aġenzija, fit-twettiq tal-funzjonijiet tagħhom taħt dan l-Ordni jew xi liġi oħra amministrata mill-Aġenzija, m’għandhomx ikunu miżmuma responsabbli għall-ebda telf jew ħsara mġarrba minn xi persuni minħabba f’xi ħaġa magħmula jew ommessa milli ssir matul l-amministrazzjoni ta' dan l-Ordni jew ta' xi liġi oħra.